เกษตรกรสมัครร่วมโครงการสานพลังประชารัฐเพื่อสนับสนุนการปลูกข้าวโพดเลี้ยงสัตว์หลังฤดูทำนา แล้วกว่า 8 หมื่น 9 พันราย พื้นที่กว่า 7.7 แสนไร่
เหลือเวลาเพียง 1 เดือนสำหรับเกษตรกรสมัครร่วมโครงการฯปลูกข้าวโพดเลี้ยงสัตว์หลังฤดูทำนา ล่าสุดมีเกษตรกรสมัครร่วมโครงการแล้วมากกว่า 8 หมื่น 9 พันราย พื้นที่กว่า 7.7 แสนไร่
นายสำราญ สาราบรรณ์ อธิบดีกรมส่งเสริมการเกษตร เปิดเผยความคืบหน้าโครงการสานพลังประชารัฐเพื่อสนับสนุนการปลูกข้าวโพดเลี้ยงสัตว์หลังฤดูทำนา ล่าสุด ณ วันที่ 15 ธันวาคม 2561 มีเกษตรกรสมัครเข้าร่วมโครงการฯ 89,623) ราย พื้นที่ 770,459.75 แสนไร่ 
กรมส่งเสริมการเกษตร ประสานงานกับธนาคารเพื่อการเกษตรและสหกรณ์การเกษตร (ธ.ก.ส.) และสมาคมประกันวินาศภัยไทย เพื่อดำเนินการเชื่อมโยงข้อมูลเอกสารทะเบียนเกษตรกร แบบประมวลรวบรวมความเสียหายและการช่วยเหลือเกษตรกรผู้ประสบภัยและแบบรายงานข้อมูลความเสียหายจริงของเกษตรกร โดยขอให้เกษตรกรที่สมัครเข้าร่วมโครงการสานพลังประชารัฐเพื่อสนับสนุนการปลูกข้าวโพดเลี้ยงสัตว์หลังฤดูทำนา หลังจากที่ปลูกข้าวโพดแล้ว 15 วัน ให้รีบแจ้งปรับปรุงทะเบียนเกษตรกร ณ สำนักงานเกษตรอำเภอใกล้บ้าน เพื่อเข้าสู่ระบบประกันภัยต่อไป

อย่างไรก็ตาม เกษตรกรยังสามารถสมัครเข้าร่วมโครงการสานพลังประชารัฐเพื่อสนับสนุนการปลูกข้าวโพดเลี้ยงสัตว์หลังฤดูทำนา ได้จนถึงวันที่ 15 มกราคม 2562 ซึ่งเป็นวันสุดท้ายของการสิ้นสุดการปลูก